Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Az adatvédelmi biztos szolgálati titokkörökkel kapcsolatos véleményezési jogköre a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avtv.) 25. §-ának (1) bekezdésével összhangban az államtitokról és a szolgálati titokról szóló 1995. évi LXV. törvény (Ttv.) 6. §-án alapul. A közleménnyel
Paragraph Index: 189

Az adatvédelmi biztos szolgálati titokkörökkel kapcsolatos véleményezési jogköre a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (Avtv.) 25. §-ának (1) bekezdésével összhangban az államtitokról és a szolgálati titokról szóló 1995. évi LXV. törvény (Ttv.) 6. §-án alapul. A közleménnyel közzéteendõ szolgálati titokköri jegyzéket bizonytalan jogforrási minõsége is megkülönbözteti a véleményezendõ jogszabályoktól, mégis célszerû azokkal együtt beszámolni a véleményezés céljából érkezett titokköri jegyzék tervezetekrõl. 2006 folyamán a következõ szervek küldtek véleményezésre szolgálati titokköri jegyzék módosítására irányuló tervezetet: – A Kormányzati Ellenõrzési Hivatal (1000/T/2006) – A Magyar Kereskedelmi Engedélyezési Hivatal (888/T/2006) – A Nemzeti Kutatási és Technológiai Hivatal (439/J/2006) – A Rendvédelmi Szervek Védelmi szolgálata (42/J/2006) – A Honvédelmi Minisztérium (A közigazgatás korszerûsítésével kapcsolatban egyes HM rendeletek módosításáról szóló HM rendelet részeként.) (1822/J/2006) Örvendetes a Kormányzati Ellenõrzési Hivatal (KEHI) szolgálati titokkörének átdolgozása, amely számos adatvédelmi biztosi vizsgálat és az ügyben kiadott ajánlás után, a KEHI-rõl szóló kormányrendelet módosításával együtt talán lezárhatja a KEHI minõsített adatkezelésével kapcsolatos panaszok idõszakát. A legutóbb véleményezésre küldött szolgálati titokköri jegyzék a közérdekû adatok nyilvánossága szempontjából kifogástalan. A jogszabály-elõkészítés nyilvánossága

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes